— На выставе прадстаўлены нашы знаходкі падчас гісторыка-архіўнага і бібліяграфічнага пошуку ў архівах Польшчы, Літвы, Беларусі. На падставе гэтага іканаграфічнага матэрыялу (старыя мапы, фотаздымкі, тэксты) — мы паспрабавалі зрабіць так званую гіпатэтычную рэканструкцыю Гальшанскага замка. Самога замка, замкавай капліцы, яе роспісу. Адметна, што ў раскопках Гальшанскага замка і гарадзішча ўдзельнічаюць валанцёры — вучні гальшанскай і ашмянскай гімназій. Шаноўныя сябры, вы таксама можаце дапамагчы навукоўцам у археалагічнай працы. Зездзіце ў Гальшаны, паглядзіце на хоць і сціплую з выгляду, але змястоўную выставу, натхніцеся. І пішыце Паўлу Кеньку, малодшаму навуковаму супрацоўніку Інстытута гісторыі НАН Беларусі (раvеlkеnkо Ён адзін з тых, хто ўзначальвае археалагічныя работы на тэрыторыі гальшанскага гарадзішча і Гальшанскага замка. І ваша дапамога там заўжды вельмі патрэбная.